DIRECȚIA JUDEȚEANĂ PENTRU SPORT ȘI TINERET DOLJ

**RAPORT ACTIVITATE**

***2024***

Direcția Județeană pentru Sport și Tineret Dolj, este serviciu public deconcentrat al Agenției Naționale pentru Sport, cu personalitate juridică.

Scopul și obiectul de activitate:

- Direcția Județeană pentru Sport și Tineret Dolj asigură implementarea la nivel județean a strategiei și politicilor Guvernului în domeniile sportului.

- Direcția Județeană pentru Sport și Tineret - Dolj colaborează cu autoritățile administrației publice locale și alte instituții publice, pentru organizarea și promovarea activităților sportive.

În realizarea obiectului sau de activitate, DJST Dolj îndeplinește următoarele atribuții specifice:

- asigură punerea în aplicare la nivelul județului, a Programului de guvernare, a strategiei și programelor Agenției Naționale pentru Sport în domeniile sportului;  
- urmărește aplicarea și controlul respectării actelor normative din domeniile sportului;

- colaboreaza cu celelalte institutii deconcentrate, cu organe de specialitate ale administrației publice centrale, cu autoritățile administrației publice locale, cu alte instituții publice, cu persoane juridice de drept public sau privat, române sau străine;

- elaborează calendarul anual de acțiuni de sport proprii și în parteneriat și îl supun aprobării conducerii Agenției Naționale pentru Sport;

- acționeaza în colaborare cu autoritățile administratiei publice locale pentru dezvoltarea bazei materiale din centrele de agrement, precum și pentru modernizarea și optimizarea serviciilor pentru sport;

- asigură sprijin de specialitate pentru realizarea de programe și proiecte pentru sport de către instituții publice locale;

- colaborează, cooperează și dezvoltă parteneriate cu persoane fizice și juridice, în vederea îndeplinirii obiectivelor în domeniile sportului;

- oferă informații și acordă consiliere în domeniile sportului;

- organizează, participă, monitorizează și evaluează acțiunile în domeniile sportului;  
- finanțează programe de sport din bugetul propriu al direcției și poate derula programe de sport finanțate din bugetul Agenției Naționale pentru Sport.

În realizarea obiectului său de activitate, în domeniul sportului, DJST Dolj are următoarele atribuții principale:

- ține evidența structurilor sportive fără personalitate juridică din județ, prin înscrierea acestora în Registrul Sportiv;

- colaborează cu inspectoratul școlar, unitățile de învățământ și cu instituțiile de învățământ superior pentru organizarea și dezvoltarea sportului școlar și universitar, precum și pentru formarea și perfecționarea pregătirii profesionale a instructorilor sportivi;

- inițiază măsurile necesare pentru prevenirea violenței la manifestările sportive organizate în raza teritorială, precum și a dopajului în sport;

- sprijină cu mijloace materiale și financiare practicarea sportului pentru toți;

- îndrumă și controlează, din punct de vedere tehnico-metodic și de specialitate, structurile sportive din județ;

- supraveghează menținerea destinatiei bazelor sportive din domeniul public sau privat al statului sau al unităților administrativ-teritoriale, precum și a celor care au aparținut domeniului public și au intrat în circuitul privat;

- elaborează, pe baza propunerilor venite din partea factorilor cu atribuții în domeniul sportului, calendarul competițiilor sportive locale și județene și urmărește derularea acestora;

- organizează și finanțează acțiunile din calendarul sportiv propriu, acordând premii, titluri și medalii;

- organizează și finanțează etape județene ale campionatelor naționale la diferite discipline sportive, în limita bugetului aprobat;

- organizează baza de date și ține evidența sportivilor legitimați, sportivilor din loturi, a antrenorilor, arbitrilor și a celorlalți specialiști;

- sprijină activitatea structurilor sportive din teritoriu, pe lângă care funcționează centre naționale olimpice de pregatire a juniorilor;

- organizează cabinetul metodic județean și constituie fondul documentar de specialitate sportivă, în scopul perfecționării pregătirii profesionale a antrenorilor, instructorilor și arbitrilor.

**Domeniul SPORT**:

În anul 2024 Direcția Județeană pentru Sport și Tineret - Dolj a urmărit asigurarea unui cadru adecvat de desfăşurare a activităţilor sportive pentru valorificarea şi afirmarea rolului educativ al sportului, a valenţelor educative și morale ale acestuia.

Activitatea compartimentului de sport se desfăşoară în baza programelor:

P I – Sportul de performanţă şi P II - Sportul pentru toţi.

Pentru anul 2024 nu a fost alocat buget în vederea desfășurării activităților din calendarul propriu.

INDICATORI AI ACTIVITĂŢII SPORTIVE

Centralizarea Calendarului sportiv judeţean, naţional în cadrul programelor Promovarea sportului de performanţă (P1) şi Sportului pentru Toţi (P2)

|  |  |  |
| --- | --- | --- |
| Programul | Programate | Realizate |
| *Sportul de performanţă* | 19 | 13 |
| *Sportul pentru toţi* | 33 | 21 |
| T o t a l | 52 | 34 |

Asociaţii Sportive fără personalitate juridică la nivelul județului – 465 (octombrie 2024); cluburi sportive 307 (la data de 19.03.2024 conform Agenției Naționale pentru Sport)

DJST Dolj a acordat sprijin logistic unui număr de 22 structuri sportive, cu sau fără personalitate juridică, ce au dorit să obţină Certificatul de Identitate Sportivă.

Au fost eliberate în anul 2024, de către DJST Dolj, 1 Certificat de Identitate Sportivă pentru asociaţiile sportive fără personalitate juridică.

Au fost actualizate bazele de date cu Asociațiile și Cluburile Sportive din județul Dolj.

A fost actualizată baza de date cu Bazele sportive aflate în proprietatea statului.

Principalele acțiuni sportive desfășurate în anul 2024:

* Gala Sportului Doljean 2023 – 19 februarie
* 26-27 februarie Memorial Daniel Blendea la volei – 60 sportivi - Liceul Ștefan Odobleja;
* 10 martie Cupa “Mărtișorul” la șah –20 sportivi - Restaurantul Roata;
* 23 martie 2023 “Crosul pentru viață” desfășurat în Parcul N. Romanescu- 800 copii si tineri participanți;
* 30-31 martie Memorialul Vlad Marcel la lupte greco romane – 150 sportivi – Sala C. A. Stroe;
* 6 aprilie Crosul Studențesc Corneliu Andrei Stroe – desfășurat în Parcul Tineretului
* 6-7 aprilie Campionat zona ONSS volei – 70 sportivi – Liceul N. Titulescu;
* 17-18 aprilie Campionat zona ONSS handbal – 80 sportivi sala Ion Constantinescu;
* 20-21 aprilie Memorialul Dumitru Popescu – scimă 120 participanți Sala Ion Constantinescu;
* 23 aprilie Cupa Marin Bistriceanu la fotbal – 96 sportivi – Școala Gimnazială M. Eminescu;
* 26-28 aprilie Festival regional de baby baschet și mini baschet – 400 participanți C.N. Carol I și C.N. Frații Buzești;
* 20-21 mai Pedală în Bănie – 350 participanți – dealul Bucovăț;
* 31 mai 2024 proiectul “Ziua Mișcării” desfășurat în Parcul N. Romanescu din Craiova – aprox. 1000 participanți. S-au organizat ateliere specifice pentru mai multe discipline sportive, menite să promoveze sportul și activitatea fizică;
* 1 iunie – Cupa” Zilele Municipiului Craiova” – șah – 74 sportivi – Primăria Craiova;
* 8 iunie 2024 Artă prin mișcare – concurs karate 115 sportivi – Palatul Copiilor;
* 22 iunie 2024 – Crosul “Ziua Olimpică” [ediția XX](https://www.facebook.com/events/3543197149246010/?__cft__%5b0%5d=AZVycoerLVgKfDR8JufrzQmOQWPfYpmITRq-5j9wQ9eOatJ62uF67f70KvE5lHy83iGiSN2beJaKoZZEKk-dp1ncKXG7kDi4d7IlBNGUZ5Vig3o4qWNv8kqSDWVpZeazC4vc7LRYH6g4NVbTdxJCwKQbSXGkZQ7xV28ramJ6G7TFwHuPPzPMP-x1sKBN-U0f9AE&__tn__=-UK-R)IX-a desfășurat în Parcul N. Romanescu – au participat peste 600 copii si tineri. Este un eveniment sportiv international având ca scop promovarea participării tuturor oamenilor la sport indiferent de vârstă sau abilități sportive;
* Proiectul „Summer Sport” – 25 iunie – 02 august 2024 – constă în cursuri de initiere pentru copii cu varste intre 5 si 14 ani la urmatoarele ramuri de sport: arte marțiale, atletism, baschet, badminton, dans, fotbal mixt, gimnastică, judo, kempo, karate tradițional, scrimă, tenis, tenis de masă și volei,
* 7 septembrie 2024 “Cupa Rotary” – competitie de inot
* 4 octombrie 2024 Craiova SportFest #BeActive Night
* 19 octombrie 2024 “Semimaratonul Craiovei “ – un eveniment de alergare cu strângere de fonduri organizat de ARTI Craiova, la care DJST Dolj a fost partener.

**PROIECTE ALE DIRECȚIEI JUDEȚENE PENTRU SPORT SI TINERET DOLJ**

**GALA SPORTULUI DOLJEAN** **2023**

În data de 19 februarie 2024, în Sala de Conferințe Sebastian Domozină din cadrul Stadionului Ion Oblemenco a avut loc „Gala Sportului Doljean”, eveniment organizat de Direcția Județeană pentru Sport și Tineret Dolj cu sprijinul financiar al Consiliului Județean Dolj.

La Gală au participat reprezentanți ai autorităților publice: președintele Consiliului Județean Dolj, domnul Cosmin Vasile, viceprimarul municipiului Craiova, doamna Aurelia Filip, prefectul județului Dolj, domnul Dan Diaconu, reprezentanți ai instituțiilor publice partenere ale D.J.S.T Dolj: Inspectoratul Școlar Județean Dolj, Facultatea de Educație Fizică și Sport Craiova, Centrul de Prevenire, Evaluare și Consiliere Antidrog Craiova, Policlinica Sportivă Craiova, Inspectoratul Județean de Poliție Dolj, directori și președinți ai structurilor sportive de drept public din județul Dolj, reprezentanți mass-media. În cadrul evenimentului au fost premiați 50 de sportivi și antrenori.

**SUMMER SPORT**

Direcţia Judeţeană pentru Sport și Tineret Dolj cu sprijinul financiar al Primăriei Craiova și al Consiliului Local Craiova a organizat ediţia a XI-a a programului “Summer Sport”, în perioada 25 iunie – 02 august 2024.

Proiectul Summer Sport a demarat în urmă cu zece ani fiind destinat inițierii copiilor și tinerilor, cu vârste cuprinse între 6 și 14 ani, la diferite ramuri de sport.

Scopul acestui program este acela de atragere a tinerilor spre mișcare pe perioada vacanței de vară. Se dorește inițierea tinerilor în practicarea unei ramuri de sport, în vederea colaborării şi a spiritului de ordine și acţiune, cu respectarea unui sistem de reguli.

Participanții au beneficiat de instruire sub îndrumarea profesorilor și antrenorilor de la cluburile sportive din Craiova, la următoarele discipline sportive: arte marțiale, atletism, baschet, badminton, dans, fotbal mixt, gimnastică, judo, kempo, karate tradițional, scrimă, tenis, tenis de masă și volei, grupate în trei serii, astfel:

* seria I – 25.06 – 05.07.2024: atletism, arte marțiale, badminton, baschet, dans, fotbal mixt, gimnastică, judo, tenis de masă, tenis
* seria a II-a – 08.07–19.07.2024: atletism, baschet, dans, karate tradițional, volei, tenis de masă, tenis, judo, kempo, scrimă
* seria a III-a 22.07 – 02.08.2024: baschet, dans, fotbal mixt, karate tradițional, volei, tenis, judo, kempo.

**CRAIOVA SportFEST – #BeActive NIGHT**

Evenimentul face parte din Campania **[#BeActive](https://www.facebook.com/hashtag/beactive?__eep__=6&__cft__%5b0%5d=AZX55T7yJhofr83YHkhfVi5wwWNw78cR1YqgZz3KjgzzCzsvcWXkCPFS4e5rOJrYqHUJkcy5_gTIPv6xvdDQIr8lnrdfkfcJvncLxh0dNAOfSwGWFmbsxLmJr_WHrJ68iODQllyb73JhdKlVW49nIGBUTyQrAOEnQBjMrmBDifaDNbNezgZBwnfIPQaCNA_c7Us&__tn__=*NK-R)**, inițiată de Comisia Europeană în anul 2015, la care România este parte prin Agenția Națională pentru Sport, ca Organism Național de Coordonare, și își propune să promoveze un stil de viață activ și sănătos în rândul românilor. În fiecare an au loc mii de evenimente, organizate de sute de parteneri din țările participante.

Direcția Județeană pentru Sport și Tineret Dolj împreuna cu Inspectoratul Școlar Județean Dolj a organizat în data de 4 octombrie 2024, între orele 18.00-21.00, pe Stadionul de Atletism „Nicolae Mărășescu” din Craiova, evenimentul „Craiova SportFest – BeActive Night” cu participare gratuită.

Acțiunea s-a înscris în manifestările prilejuite de Săptamâna Europeană a Sportului și a constat în demonstrații și ateliere de inițiere gratuite pe diverse ramuri de sport (atletism, badminton, baschet, colpbol, dans, fotbal, gimnastică, handbal, judo, karate, kempo, scrimă, șah, tenis, tir cu arcul și volei) susținute de cluburi și asociații sportive din județ. De asemenea, în cadrul evenimentului s-a desfășurat PROMENADA Inimii, o cursă de alergare ușoară, acțiune organizată împreună cu Rotary Club Craiova.

Facultatea de Educație Fizică și Sport Craiova a desfășurat jocuri de mișcare adresate copiilor prin proiectul ERASMUS ETAP.

Crucea Roșie - Filiala Dolj, Centrul de Prevenire, Evaluare și Consiliere Antidrog Craiova, ISU Dolj, Inspectoratul de Poliție al județului Dolj au derulat acțiuni de informare și demonstrații specifice activității.

**Unde duc copilul la sport?**

În anul 2022 s-a lansat interfața Web pe pagina oficială a Direcției Județene pentru Sport si Tineret - Dolj - „Unde duc copilul la sport?”, cu scopul de a veni în sprijinul părinților cu oferta de inițiere la diferite ramuri de sport.

Interfața este foarte intuitivă și ușor de utilizat, prin selectarea unei ramuri de sport dorite și a anului de naștere al copilului, pe ecran va fi afișată o hartă cu locațiile de desfășurare a cursurilor de inițiere precum și o listă cu datele de contact ale antrenorilor.

La începutul anului 2024 a fost actualizată baza de date.

**Comisia Județeană de Acțiune Împotriva Violenței în Sport Dolj**

Un reprezentant al DJST Dolj a participat pe data de 11,01,2024 la întâlnirea Comisiei de Acțiune Împotriva Violenței în Sport a județului Dolj cu reprezentanții organizatorilor de competiții, reprezentanți ai societăților specializate de pază și protecție și cu membrii Comisiei de Ordine și Siguranță din cadrul Asociației Județene de Fotbal Dolj.

Au fost prelucrate cu reprezentanții de ordine din cadrul structurilor sportive următoarele:

* Prevederile Legii 4/2008;
* se atrage atenția cluburilor sportive și factorilor de decizie din cadrul cluburilor asupra mesajelor ce se transmit către suporteri;
* echipele din Liga I fotbal să ia toate măsurile necesare privind amenajarea arenelor sportive;
* să efectueze informarea instituțiilor cu responsabilități în domeniul menținerii masurilor de ordine în timp regulamentar;
* firmele de pază și protecție să respecte normele prevazute de lege și să aloce personal suficient, instruit și dotat la evenimentele de care sunt răspunzători;
* stabilirea modului de comunicare/colaborare între structurile sportive și instituțiile abilitate.

S-a participat la ședințele de evaluare și omologare a arenelor sportive în vederea începerii sezonului competițional 2024-2025.

**Comisia Națională de Acțiune Împotriva Violenței în Sport**

Un reprezentantal DJST Dolj a participat la sedințele Comisiei Naționale de Acțiune Împotriva Violenței în Sportdin data de 07.02.2024 și 24.10.2024 ce s-au desfășurat la sediul Agenției Naționale pentru Sport.

Director executiv,

Alina Ionescu Compartiment SPORT,